sagorsarker/bangla-wikipedia huggingface dataset:
কাঠ বাদাম

কাঠ বাদাম (বৈজ্ঞানিক নাম: "Terminalia catappa") একটি বৃহদাকৃতির গাছের ফলের বীজ। বীজের নাম অনুযায়ী এই গাছকে কাঠ বাদাম গাছ ডাকা হয়। এটি নিরক্ষীয় অঞ্চলে জন্মানো লেডউড জাতীয় Combretaceae পরিবারের একটি বৃক্ষ। এ গাছের রসালো ফলের অভ্যন্তরে ৩-৪ সেন্টিমিটার দীর্ঘ কয়েকটি বীজ থাকে যা পরিপক্ব ফল থেকে বের করে নিয়ে সরাসরি বা ভেজে খাওয়া হয়। এই বিচিগুলিই কাঠবাদাম নমে পরিচিত। বিচিগুলো বাদামের গন্ধ যুক্ত। কাঠ বাদাম সারা বিশ্বে ভারতীয় বাদাম নামেও পরিচিত।
কাঠবাদামের গাছের আদি নিবাস কোথায় তা জানা যায় না। এটি আফ্রিকা থেকে দক্ষিণ ও দক্ষিণপূর্ব এশিয়া সহ অস্ট্রেলিয়া অবধি উষ্ণ অঞ্চলে জন্মে থাকে। সাম্প্রতিক কালে আমেরিকা মহাদেশেও এই গাছটি বিস্তার লাভ করেছে। একে নানা নামে বিভিন্ন স্থানে ডাকা হয়, যেমন বেঙ্গল আখরোট, সিঙ্গাপুর আখরোট, ইবেলবো, মালাবার আখরোট, নিরক্ষীয় আখরোট, সমুদ্র আখরোট, ছাতা গাছ, আব্রোফো ন্‌কাটি, জানমান্দি ইত্যাদি।
কাঠ বাদামের গাছ ৩৫ মিটার (১১৫ ফুট) উঁচু হয়। গাছটির উপরের দিক থেকে আনুভূমিকভাবে ডালপালা বের হয়। এর ফলটি রসালো প্রকারের ও ভেতরের প্রকোষ্ঠে কয়েকটি বীজ থাকে। ফল পাকলে এই বিচিগুলো খাবার যোগ্য হয়। বীজগুলো খেতে অনেকটা আখরোটের মতো। গাছের বয়স বাড়লে এর উপরের দিকের ডালপালা অনেকটা চ্যাপ্টা হয়ে যায়, দেখতে ফুলদানীর মতো লাগে। শাখাপ্রশাখাগুলো স্তরে স্তরে সাজানো থাকে। পাতাগুলো আকারে বেশ বড়ো, ১৫-২৫ সেমি (৫.৯ - ৯.৮ ইঞ্চি) দীর্ঘ, এবং ১০-১৪ সেমি (৩.৯-৫.৫ ইঞ্চি) চওড়া, ডিম্বাকার, এবং চকচকে সবুজ বর্ণের হয়। শুষ্ক মৌসুমে পাতা ঝরে যায়। ঝরার আগে পাতাগুলো গোলাপী-লাল বা হলদেটে-খয়েরি রঙের হয়ে যায় (এর কারণ হলো ভায়োলাক্সান্থিন, লুয়েটিন ও যিক্সান্থিন নামের রঞ্জক পদার্থ)।
জ্যামিতিক বীজগণিত

জ্যামিতিক বীজগণিত
ক্লিফোর্ড বীজগণিত কে কখনো কখনো জ্যামিতিক বীজগণিত নামে অভিহিত করা হয়। এই নামটি বিশেষত বীজগণিতটির
একটি জনপ্রিয় ব্যাখ্যাকে নির্দেশ করে।
এই গণিতটি উচ্চতর গণিতের অনেক গুরুত্বপূর্ণ শাখাকে নবীশ শিক্ষার্থীর কাছে সহজবোধ্যভাবে উপস্থাপন করে। এর মাধ্যমে
পদার্থবিজ্ঞানের, বিশেষত আপেক্ষিকতা তত্ত্ব নির্ভর চিরায়ত পদার্থবিজ্ঞানের সমস্যাগুলো
গাণিতিক জটিলতা এড়িয়ে সহজে সমাধান করা যায়।
বর্তমানে কম্পিউটার ভিশন এবং রোবোটিক্স এর কিছু গবেষক এর কম্পিউটেশনের দক্ষতার কারণে একে ব্যবহার করছেন।
জ্যামিতিক বীজগণিতে যে কোন ভেক্টর স্থানে দুইটি ভেক্টরকে গুণ করা যায়। গুণনের ফলাফলকে 
বলা হয় বহুভেক্টর, যেহেতু এই গুণনের ফলাফল ভেক্টর বা সংখ্যা নয়। এই গুনণের সবচেয়ে উল্লেখযোগ্য এবং 
সুবিধাজনক ধর্ম হলো অ্যাসোসিয়েটিভিটি। জ্যামিতিক বীজগণিত হলো কোন ভেক্টর স্থানের উপর সংজ্ঞায়িত একটি বীজগণিত যেখানে 
গুণনের সংজ্ঞা হলো:
একটি (বাস্তব) সংখ্যা, এই নিয়মটি ভেক্টরদের বহুভেক্টর থেকে আলাদা করে
যদি formula_4 এবং formula_10 দুইটি ভেক্টর হয় তবে:
formula_4 এর "মানের" বর্গ। কিন্তু জ্যামিতিক বীজগণিতে এই সংখ্যাটি ঋণাত্মকও হতে পারে। 
 formula_14
দেখা যাচ্ছে formula_17 একটি বাস্তব সংখ্যা (কারণ এইটুকু ছাড়া
সমীকরণের আর সব পদ বাস্তব সংখ্যা)।
এই পদটিকে বলা হয় দুইটি ভেক্টরের অন্তর্নিহিত গুণন, 
formula_18
ভেক্টর জ্যামিতির ডট গুণ তাই এই গণিতে স্বাভাবিকভাবে প্রবেশ করে।
অক্ষয়কুমার বড়াল

অক্ষয়কুমার বড়াল (১৮৬০ – ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি।
অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তাঁর পিতার নাম কালীচরণ বড়াল৷ তাঁদের আদিবাস হুগলী জেলার চন্দননগর৷ তাঁর প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন।
হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। "বঙ্গদর্শন" পত্রিকার ১২৮৯ বঙ্গাব্দের অগ্রহায়ণ সংখ্যায় তার প্রথম কবিতা "রজনীর মৃত্যু" প্রকাশিত হয়। রবীন্দ্রনাথ ঠাকুর অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করেছেন। বাংলা গীতিকবিতার ইতিহাসে তিনি "বড়াল কবি" নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তার কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে "এষা" কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন।
সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেননি।
অক্ষয়চন্দ্র সরকার

অক্ষয়চন্দ্র সরকার (জন্ম: ১১ ডিসেম্বর ১৮৪৬ – মৃত্যু: ২ অক্টোবর ১৯১৭) ছিলেন ঊনবিংশ শতাব্দীর বিশিষ্ট বাঙালি কবি, প্রাবন্ধিক ও সাহিত্য সমালোচক। রায়বাহাদুরের পুত্র হয়েও ব্রিটিশ-বিরোধী আন্দোলনের প্রবল সমর্থক অক্ষয়চন্দ্র দেশীয় শিল্পের পুনরুজ্জীবন ও স্বায়ত্তশাসনের উপযোগী শিক্ষাব্যবস্থা প্রবর্তনের পক্ষপাতী ছিলেন।
অক্ষয়চন্দ্রে জন্ম বর্তমান হুগলি জেলার চুঁচুড়ার কদমতলায়। পিতা ছিলেন সেযুগের বিশিষ্ট কবি ও সাহিত্যিক রায়বাহাদুর গঙ্গাচরণ সরকার। শিক্ষা প্রথমে হুগলি কলেজিয়েট স্কুল ও পরে কলকাতার প্রেসিডেন্সী কলেজে। কর্মজীবনে প্রথমে বহরমপুরে ও পরে চুঁচুড়ায় ওকালতি করতেন। প্রথম যৌবনে বঙ্কিমচন্দ্র চট্টোপাধ্যায় সম্পাদিত বঙ্গদর্শন পত্রিকায় লেখালেখি শুরু করেন। ১৮৭২ সালে বঙ্গদর্শনের প্রথম সংখ্যায় তার উদ্দীপনা নামে একটি প্রবন্ধ প্রকাশিত হয়।
এরপর অক্ষয়চন্দ্র ১৮৭২ সালে মাসিক "নবজীবন" ও ১৮৭৩ সালে সাপ্তাহিক "সাধারণী" নামে দুটি পত্রিকা প্রকাশ করেন। "নবজীবন" চলেছিল ১৮৭৮ সাল অবধি। হেমচন্দ্র বন্দ্যোপাধ্যায়, নবীনচন্দ্র সেন, রবীন্দ্রনাথ ঠাকুর ও রামেন্দ্রসুন্দর ত্রিবেদীর মতো লেখকেরা এই জনপ্রিয় চিন্তাশীল পত্রিকাটিতে লেখালেখি করেন। রামেন্দ্রসুন্দরের প্রথম বাংলা রচনা এই পত্রিকাতেই প্রকাশিত হয়। চুঁচুড়া থেকে প্রকাশিত "সাধারণী" পত্রিকাটির উদ্দেশ্য ছিল রাজনৈতিক আলোচনা ও হিন্দুসমাজের মূল দৃঢ় করা। বঙ্কিমচন্দ্র চট্টোপাধ্যায়, ইন্দ্রনাথ বন্দ্যোপাধ্যায়, "বঙ্গবাসী " পত্রিকার যোগেন্দ্রচন্দ্র বসু প্রমুখ প্রথম সারির সাহিত্যিকের রচনা এই পত্রিকায় প্রকাশিত হত।
১৮৭৪ সালে "গোচারণের মাঠ" নামে একটি যুক্তাক্ষর বর্জিত শিশুপাঠ্য কাব্য ও সেই বছরেই "শিক্ষানবীশের পদ্য" নামে আর একটি কাব্যগ্রন্থ রচনা করেন। সারদাচরণ মিত্রের সহযোগিতায় সম্পাদনা করেছিলেন "প্রাচীন কাব্যসংগ্রহ" নামে একটি কাব্যসংকলনও। ১৮৭৪ থেকে ১৮৭৭ সালের মধ্যে খণ্ডে খণ্ডে প্রকাশিত এই কাব্যে স্থান পায় বিদ্যাপতি, চণ্ডীদাস, গোবিন্দদাস, মুকুন্দ চক্রবর্তী প্রমুখ মধ্যযুগীয় কবিদের কাব্যকৃতি।
অবশ্য কবিতা অপেক্ষা গদ্যরচনাতেই তিনি অধিক খ্যাতিলাভ করেন। ১৮৭৪ সালে রচিত "সমাজ সমালোচনা" এবং মৃত্যুর পরে ১৯২৩ সালে প্রকাশিত "রূপক ও রহস্য" তার গদ্য রচনার শ্রেষ্ঠ নিদর্শন। ১৯০৪ সালে "বঙ্গভাষার লেখক" গ্রন্থের "পিতাপুত্র" প্রবন্ধটি তার একটি মূল্যবান সাহিত্যকীর্তি। এই গ্রন্থে পিতা গঙ্গাচরণ সরকার ও নিজের সাহিত্যজীবনের কথা লিখেছিলেন তিনি। অন্যান্য রচিত গ্রন্থগুলির মধ্যে "কবি হেমচন্দ্র", "সংক্ষিপ্ত রামায়ণ", "মোতিকুমারী", "মহাপূজা", "সনাতনী" ইত্যাদি উল্লেখযোগ্য।
রাজনৈতিক ক্ষেত্রে রেন্ট বিল ও এজ অব কনসেন্ট বিল (অ্যাক্ট ১০)-এর বিরুদ্ধে প্রবল ব্রিটিশ-বিদ্বেষী ও স্বদেশী দ্রব্য প্রচলনের সমর্থক হলেও ছিলেন কংগ্রেসি মধ্যপন্থী। বঙ্গীয় সাহিত্য সম্মিলনের ষষ্ঠ অধিবেশনের মূল সভাপতি, বঙ্গীয় সাহিত্য পরিষদ-এর সহ-সভাপতি ও ভারতসভার প্রথম যুগ্ম সহ-সম্পাদকের পদ আবৃত করেন অক্ষয়চন্দ্র। ভারতীয় জাতীয় কংগ্রেসের ১৮৮৬ অধিবেশনে উৎসাহী কর্মীরূপে যোগ দিয়েছিলেন। রায়তদের স্বার্থরক্ষায়ও সচেষ্ট ছিলেন। সাহিত্যক্ষেত্রে বঙ্কিমচন্দ্রের ভাবশিষ্য হলেও বঙ্কিমি দৃঢ়তা ও ঋজুতা তার লেখায় অনুপস্থিত ছিল।
তিনি ২ অক্টোবর ১৯১৭ সালে মারা যান।
অচ্যুত গোস্বামী

অচ্যুতানন্দ গোস্বামী (১ মার্চ, ১৯১৮ – ১৬ মার্চ, ১৯৮০) (অচ্যুত গোস্বামী নামে সমধিক পরিচিত; ছদ্মনাম বিক্রমাদিত্য হাজরা) ছিলেন একজন বাঙালি ঔপন্যাসিক, প্রাবন্ধিক ও সাহিত্য সমালোচক। ইংরেজির এই অধ্যাপক মার্ক্সবাদী সমালোচক হিসেবে খ্যাতি অর্জন করেন। জন্ম অধুনা বাংলাদেশ রাষ্ট্রের ফরিদপুরে। ১৯৪০ সালে ঢাকায় প্রগতি লেখক সংঘ স্থাপনে অন্যতম উদ্যোক্তার ভূমিকা নেন। সেই সময় সোমেন চন্দের সহযোগে "ক্রান্তি" পত্রিকা সম্পাদনা করেন। এছাড়া ১৯৪২ সালে মার্ক্সবাদী ও ফ্যাসিবাদবিরোধী পাক্ষিক পত্রিকা "প্রতিরোধ" প্রকাশ ও কবি কিরণশঙ্কর সেনগুপ্তের সাথে দুই বছর সম্পাদনা করেন। অধ্যাপনা করেন যাদবপুরের বিজয়গড় জ্যোতিষ রায় কলেজের ইংরেজি বিভাগে। "নতুন সাহিত্য", "পরিচয়", "অগ্রণী", "চতুষ্কোণ" প্রভৃতি পত্রিকায় তার রচনা প্রকাশিত হয়। তার উল্লেখযোগ্য সমালোচনা গ্রন্থ "বাংলা উপন্যাসের ধারা" (১৩৫৭ বঙ্গাব্দ) ও "ইংরাজী সাহিত্যের ধারা"। এছাড়া "অভিষেক", "কানাগলির কাহিনী" (১৯৫৩), "মৎস্যগন্ধা" (১৯৫৭), "রাজ্যচ্যুত ঈশ্বর" প্রভৃতি উপন্যাসও রচনা করেন।
টেন্সর

টেন্সর হলো কোন ভেক্টর স্থানের উপর সংজ্ঞায়িত কোন বহুরৈখিক ফাংশন। অর্থাৎ এটি একটি ফাংশন যা তার প্রতিটি আর্গুমেন্টে রৈখিক।
সবচেয়ে সহজ উদাহরণ হলো কোন সংখ্যা দিয়ে গুণ করা। যদি formula_1 একটি ভেক্টর হয় তবে কোন সংখ্যা দিয়ে তাকে গুণ করা একটি ফাংশন:
formula_2 যেখানে formula_3 যেকোন সংখ্যা। ফাংশনটি লিনিয়ার কারণ formula_4
আরেকটি উদাহরণ হলো আরেকটি ভেক্টর দিয়ে স্কেলার গুণ করা।
তবে টেন্সরের সফল প্রয়োগ শুরু হয় উচ্চতর র‌্যাংক থেকে। যেমন কোনো রিমান তলে গুরুত্বপূর্ণ টেন্সর হলো তার মেট্রিক টেন্সর, যা দুইটি ভেক্টরের অন্তর্নিহিত গুণফল দেয়:
formula_5।
আরেকটি গুরুত্বপূর্ণ টেন্সর হলো নির্ণায়ক।
লাঠি

লাঠি বলতে সাধারণতঃ কাঠের চিকন ১-২ ইঞ্চি ব্যাসের ও ২-৫/৬ ফুট লম্বা দণ্ডকে বুঝানো হয়ে থাকে। গাছের সোজা ডালসমূহকে ও অনেক সময় লাঠির আকৃতির কাছাকাছি দেখায় বলে লাঠি বলা হয়। এটি একধরনের যন্ত্র বিশেষ বলা যায়, কাজের সুবিধা বা কোন কোন কাজে (লেপ তোষক তৈরি করায়) এটি সরাসরি ব্যবহার হয়। তবে মারামারিতে এবং খেলায় ও লাঠির ব্যবহার হতে দেখা যায়।
লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান।
ভিডিও ক্যামেরা

ভিডিও ক্যামেরা হল এমন এক ধরনের ক্যামেরা যা দিয়ে চলমান দৃশ্য ধারণ করা যায়। এই ক্যামেরায় ছবি ধারণ করার জন্য পূর্বে সেলুলয়েড ফিল্ম, চুম্বকীয় ফিতা এবং ডিজিটাল প্রযুক্তিতে বিভিন্ন তথ্য ধারক (স্টোরেজ ডিভাইস) ব্যবহার করা হয়। মূলত টেলিভিশন শিল্পের জন্য এই ক্যামেরার বিকাশ ঘটলেও, এখন তা সংবাদ, গৃহস্থালী বিভিন্ন কাজে বিভিন্ন মান ও গুনের ক্যামেরা ব্যবহার হয়ে থাকে।
জন লগি বেয়ার্ডের ক্যামেরাগুলো প্রাথমিক সময়ের প্রাপ্ত ভিডিও ক্যামেরার মধ্যে অন্যতম। এগুলো মেকানিক্যাল নিপকো ডিস্ক দিয়ে নির্মিত। এগুলো ১৯১৮ সাল থেকে ১৯৩০-এর দশক পর্যন্ত পরীক্ষণমূলক প্রচারণার জন্য ব্যবহৃত হত। ভিডিও ক্যামেরা টিউব ভিত্তিক সকল নকশা, যেমন ভ্লাদিমির জোয়ারিকিনের আইকনস্কোপ ও ফিলো ফার্নসওয়ার্থের ইমেজ ডিসেক্টর, ১৯৩০-এর দশকে বেয়ার্ডের পদ্ধতির স্থান দখল করে। এই নকশাগুলো ১৯৮০-এর দশক পর্যন্ত ব্যাপক হারে ব্যবহৃত হয়। পরবর্তীতে সলিড-স্টেট ইমেজ সেন্সর, যেমন সিসিডি ও পরে সিএমওএস পিক্সেল সেন্সর টিউব প্রযুক্তির সমস্যাগুলো, যেমন ছবি পুড়ে যাওয়ার সমাধান করে এবং ডিজিটাল ভিডিওর কাজের গতিকে ত্বরান্বিত করে। ডিজিটাল টিভির প্রসার ডিজিটাল ভিডিও ক্যামেরার ব্যবহার বৃদ্ধি করে এবং ২০১০-এর দশকের মধ্যে সকল ভিডিও ক্যামেরাই ডিজিটাল রূপ ধারণ করে।
ডিভিডি

ডিভিডি (), যা ডিজিটাল ভিডিও ডিস্ক (Digital Video Disc) বা ডিজিটাল ভার্সাটাইল ডিস্ক (Digital Versatile D
isc) নামেও পরিচিত, এক ধরনের অপটিকাল ডিস্ক-ভিত্তিক উপাত্ত সংরক্ষণের ফরম্যাট। আধুনিক ডিজিটাল যুগের অনেক বেশি তথ্য রাখার চাহিদা থেকে এর সৃষ্টি। এর ধারণক্ষমতা সাধারণত ৪.৭ গিগা বাইট (একটি স্তর বা লেয়ার) বা ৮.৫৪ গিগাবাইট (দুইটি স্তর)। একটি ৪.৭ গিগাবাইটের ডিভিডিতে একটি সিডির প্রায় ৬ গুণ বেশি তথ্য রাখা যায়। ডিভিডির লেসার হিসেবে ৬৫০ ন্যানোমিটারের তড়িৎ-চুম্বকীয় তরঙ্গ ব্যবহার করা হয়, যার বর্ণ লাল।
১৯৯০ সালের প্রথম দিকে উচ্চ ঘনত্বের ২টি আলোকীয় তথ্য সঞ্চয়ক মান নির্মিত হয়। এর একটি হল এমএমসিডি বা মাল্টিমিডিয়া কম্প্যাক্ট ডিস্ক যা সনি এবং ফিলিপ্‌স কোম্পানি তৈরি করে এবং অন্যটি হল এসডি বা সুপার ডেনসিটি ডিস্ক যা টোশিবা, টাইম-ওয়ার্নার, মাতশুশিতা ইলেক্ট্রিক, পাইওনিয়ার, থমসন এবং জেভিসি প্রতিষ্ঠানগুলো বের করে।
আন্তর্জাতিক দূরালাপনি সংযোগ নম্বর

আইটিইউ-টি (ITU-T) এর ই ১৬৪ (E.164) অনুযায়ী বিশ্বের দেশসমূহের আন্তর্জাতিক দূরালাপনি সংযোগ নম্বর বা কোড এর তালিকা।
বর্গমিটার

বর্গমিটার হচ্ছে এস আই এককে ক্ষেত্রফলের একক। ইংরেজিতে এর প্রতীক m², বাংলায় বর্গমি। এক মিটার পার্শ্ব বা বাহু বিশিষ্ট কোন কর্গক্ষেত্রের ক্ষেত্রফলকে এক বর্গমিটার বলে সংজ্ঞায়িত করা হয়।
বর্গমিটার এককটিতে মিটারের আগে সমস্ত এসআই উপসর্গ বসিয়ে ব্যবহার করা যায়।
সর্বজনীন সমন্বিত সময়

সর্বজনীন সমন্বিত সময় (; সংক্ষেপে UTC) এক ধরনের আদর্শ বা মান সময় যা বিশ্বের সর্বত্র অনুসরণ করা হয়। এই আদর্শ মানটি অত্যন্ত নিখুঁত আণবিক গণনার উপর ভিত্তি করে প্রতিষ্ঠিত হয়েছে। সর্বজনীন সমন্বিত সময়ের সেকেন্ডগুলি আন্তর্জাতিক আণবিক সময় দ্বারা সংজ্ঞায়িত এবং পৃথিবীর ক্রমাগত ধীর ঘূর্ণন বা অন্যান্য অসঙ্গতিকে দূর করার জন্য অনিয়মিত বিরতিতে অধিসেকেন্ড যোগ করা হয়। ১৯৬০ সালের ১লা জানুয়ারিতে প্রথমবারের মত এটিকে ব্যবহার করা হয়, তবে তখনও এটি বিধিবদ্ধ ছিল না। 'দিবালোক সময় সংরক্ষণ' এই সময়বিধিতে মানা হয়নি। এটি গ্রিনিচ মান সময়ের উন্নত সংস্করণ।
১৯৬০ সালের ১লা জানুয়ারি তারিখে বিশ্বের সর্বত্র সময় ও কম্পাঙ্কের সম্প্রচারের সমন্বয় কার্যক্রম শুরু হয়। ১৯৬৩ সালে প্রথম আন্তর্জাতিক বেতার পরামর্শক সমিতি (সিসিআইআর, CCIR , Comité consultatif international pour la radio) সুপারিশ নং ৩৭৪ "মান-কম্পাঙ্ক ও সময়-সংকেত নিঃসরণসমূহ" প্রকাশের মাধ্যমে সর্বজনীন সমন্বিত সময় আনুষ্ঠানিকভাবে গৃহীত হয়। তবে আনুষ্ঠানিক শব্দসংক্ষেপ ইউটিসি, আনুষ্ঠানিক ইংরেজি নাম কোঅর্ডিনেটেড ইউনিভার্সাল টাইম এবং আনুষ্ঠানিক ফরাসি নাম "তঁ উ্যনিভের্সেল কোঅর্দোনে" (Temps universel coordonné) ১৯৬৭ খ্রিস্টাব্দের আগে গৃহীত হয়নি।
এই পদ্ধতিটিতে বেশ কয়েকবার উপযোজন সাধন করা হয়েছে। সংক্ষিপ্ত সময়ের জন্য সময়-সমন্বয়কারী বেতার সংকেতগুলি একই সাথে সর্বজনীন সমন্বিত সময় এবং "ধাপযুক্ত পারমাণবিক সময়" (Stepped Atomic Time, SAT) উভয়ই সম্প্রচার করত। ১৯৭০ সালে নতুন একটি সর্বজনীন সমন্বিত সময় গৃহীত হয় এবং ১৯৭২ সালে এটিকে বাস্তবায়ন করা হয়। ভবিষ্যৎ উপযোজন সরল করার উদ্দেশ্যে অধিসেকেন্ডের ধারণাটি গৃহীত হয়।
সর্বজনীন সমন্বিত সময়ের বর্তমান সংস্করণটি আন্তর্জাতিক টেলিযোগাযোগ ইউনিয়নের "স্ট্যান্ডার্ড-ফ্রিকুয়েন্সি অ্যান্ড টাইম-সিগনাল এমিশনস" ("Standard-frequency and time-signal emissions", "মান-কম্পাঙ্ক ও সময়-সংকেত নিঃসরণসমূহ") শীর্ষক সুপারিশটিতে (সুপারিশ নং ITU-R TF.460-6) সংজ্ঞায়িত করা হয়েছে। এটি আন্তর্জাতিক পারমাণবিক সময়ের উপরে ভিত্তি করে সৃষ্টি করা হয়েছে এবং অনিয়মিত বিরতিতে এটির সাথে এমনভাবে অধিসেকেন্ড যোগ করা হয়, যাতে আন্তর্জাতিক পারমাণবিক সময়ের সাথে পৃথিবীর ঘূর্ণনের মাধ্যমে পরিমাপকৃত সময়ের ক্রমপুঞ্জীভূত পার্থক্যগুলি দূর করা যায়। অধিসেকেন্ডগুলিকে প্রয়োজন অনুযায়ী এমনভাবে যোগ করা হয় যাতে সর্বজনীন সমন্বিত সময় সর্বজনীন সময়ের ইউটি১ প্রকারণটির সাথে ০.৯ সেকেন্ড বা তার চেয়ে কম ব্যবধান বজায় রাখে।
অ্যার্জে

জর্জ প্রোস্পের রেমি () (২২শে মে, ১৯০৭—৩রা মার্চ, ১৯৮৩) একজন বিখ্যাত বেলজীয় কমিক্‌স লেখক ও চিত্রকর ছিলেন। তিনি তাঁর প্রকাশিত গ্রন্থগুলিতে "অ্যার্জে" (ফরাসি Hergé) ছদ্মনামটি ব্যবহার করতেন। এ নামটি তার প্রকৃত নামের আদ্যক্ষর "G" এবং "R" উল্টোদিক থেকে উচ্চারণ করলে পাওয়া যায়। ফরাসিতে "R"-এর উচ্চারণ "অ্যার্‌" এবং "G"-এর উচ্চারণ "জে"; একসাথে এদের উচ্চারণ হয় "অ্যার্জে" (আইপিএ ɛʀʒe)। অ্যার্জের বইয়ের বাংলা অনুবাদগুলোতে তার নাম কখনও কখনও হার্জ লেখা হয়।
অ্যার্জের সবচেয়ে বিখ্যাত কাজ হচ্ছে "দুঃসাহসী টিনটিন" (মূল ফরাসি ভাষায় "তাঁতাঁ") নামক কমিক বইয়ের ধারাবাহিক সঙ্কলন বা সিরিজ। তিনি ১৯২১ থেকে ১৯৮৩ (মৃত্যুর বছর) পর্যন্ত টিনটিনের বই লিখেছিলেন। মৃত্যুর বছরে (১৯৮৩) তিনি "তাঁতাঁ এ লাল্ফ-আর্‌" (ইংরেজিতে "টিনটিন অ্যান্ড অ্যাল্‌ফ-আর্ট") নামের বইটি লিখতে শুরু করেছিলেন, কিন্তু শেষ করতে পারেনি। অ্যার্জের অন্যান্য কমিক্‌স ধারাবাহিক সঙ্কলনের মধ্যে "জো, জেত এ জোকো" ও "কুইক এ ফ্লুপকে" অন্যতম।
সারা বিশ্বে, বিশেষত ইউরোপে, জর্জ রেমির কমিক্‌স বইয়ের এখনও একটি বড় প্রভাব রয়েছে।
হার্জ

হার্জ (প্রতীক Hz) হচ্ছে আন্তর্জাতিক ভাবে স্বীকৃত কম্পাঙ্কের এস আই একক। একে পড়া হয় ১ সাইকেল প্রতি সেকেন্ড। এর একটি অন্যতম সাধারণ ব্যবহার হল সাইন তরঙ্গ, রেডিও এবং যদিও ক্ষেত্রে, সঙ্গীতের কম্পাংক হিসেবে।
এককটির নামকরণ করা হয়েছে হেনরিক হার্টজ এর সম্মানে। তিনিই প্রথম তাড়িৎচৌম্বক তরঙ্গের অস্তিত্ব পরীক্ষার মাধ্যমে প্রমাণ করেন।
আলোর ফ্রিকুয়েন্সির একক হল হার্টজ
জার্মান পদার্থবিজ্ঞানী হেনরিক রুডল্ফ হার্টজের নামানুসারে এই এককের নামকরণ। কারণ তাড়িৎচৌম্বক ক্ষেত্রে তাঁর গুরুত্বপূর্ণ অবদান। ১৯৩০সালে আন্তর্জাতিক তড়িৎপ্রযুক্তি পরিষদ (IEC) কর্তৃক এটি প্রতিষ্ঠিত হয়। ১৯৬০ এ General Conference on Weights and Measures (CGPM) কর্তৃক ("Conférence générale des poids et mesures") এটি গৃহীত হয়। এই এককের পূর্বনাম ছিল "সাইকেল প্রতি সেকেন্ড" (cps), প্রাথমিকভাবে এর উপ আর অধিএকক "kilocycles per second" (kc/s) এবং "megacycles per second" (Mc/s), আর বড়স্কেলে ব্যবহৃত হত "kilomegacycles per second" (kMc/s)। তবে "সাইকেল প্রতি সেকেন্ড" বা "cycles per second" এককটি ১৯৭০ সালের মধ্যে বৃহৎভাবে হার্জে প্রতিস্থাপিত হয়।
তাড়িৎচৌম্বক বিকিরণকে প্রায়ই কম্পাংক দিয়ে বর্ণনা করা হয়। লম্বালম্বিভাবে থাকা বৈদ্যুতিক এবং চৌম্বকক্ষেত্রের মধ্যে প্রতি সেকেন্ডে ঘটা স্পন্দন(oscillation) সংখ্যাকে প্রকাশ করা হয় হার্জ বলে।
লিশটেনস্টাইন

লিশটেনস্টাইন ( ; ), আনুষ্ঠানিকভাবে লিশটেনস্টাইনের প্রিন্সিপালিটি (, ) মধ্য ইউরোপের একটি স্থলবেষ্টিত রাষ্ট্র। এটি পৃথিবীর ক্ষুদ্রতম স্বাধীন রাষ্ট্রগুলির মধ্যে একটি। দেশটির মোট আয়তন মাত্র ১৬০ বর্গকিলোমিটার। ফাডুৎস শহর লিশটেনস্টাইনের রাজধানী।
মোটামুটি ত্রিভুজাকৃতির ছবির মত সুন্দর রাষ্ট্রটি আল্পস পর্বতমালার অভ্যন্তরে রাইন নদীর উপত্যকার একটি অংশে অবস্থিত। ছোট্ট এই স্থলবেষ্টিত দেশটির উত্তরে ও পূর্বে অস্ট্রিয়া, এবং পশ্চিমে ও দক্ষিণে সুইজারল্যান্ড। সুইজারল্যান্ডের সাথে লিশটেনস্টাইনের পশ্চিম সীমান্তের পুরোটাই রাইন নদী দ্বারা নির্ধারিত হয়েছে। দক্ষিণের পার্বত্য অঞ্চলে উপত্যকাটি সরু হলেও উত্তরে এটি ধীরে ধীরে প্রসারিত হয়ে উর্বর নিম্নভূমিতে পরিণত হয়েছে। লিশটেনস্টাইনের প্রায় ৪০% এলাকা রাইন উপত্যকা নিয়ে গঠিত, বাকিটা পর্বতময়। উত্তরের অংশ ওবারলান্ড এবং দক্ষিণের অংশ উন্টারলান্ড নামে পরিচিত।
লিশটেনস্টাইন একটি রাজপুত্র-রাজ্য (principality), অর্থাৎ একজন রাজপুত্র এলাকাটি শাসন করেন। প্রতিবেশী রাষ্ট্র সুইজারল্যান্ডের মত লিশটেনস্টাইনও একটি নিরপেক্ষ রাষ্ট্র। রাজ্যটি ১৭১৯ সালে প্রতিষ্ঠিত হয় এবং ১৮০৬ সালের ৬ই আগস্ট এটি স্বাধীনতা লাভ করে। উনিশ শতকে এর অর্থনীতি অস্ট্রো-হাঙ্গেরি সাম্রাজ্যের অন্তর্ভুক্ত করে নেয়া হয়। ১৯১৮ সালে অস্ট্রো-হাঙ্গেরির পতন ঘটলে লিশটেনস্টাইন সুইজারল্যান্ডের দিকে ঝুঁকে পড়ে। ১৯২১ সালে একটি নতুন সংবিধান প্রণয়ন করা হয় ও জাতীয় মুদ্রা হিসেবে সুইস ফ্রাংকে গ্রহণ করা হয়। ১৯২৪ সালে দেশটি সুইজারল্যান্ডের সাথে একটি শুল্ক, অর্থনৈতিক ও মুদ্রা ইউনিয়ন গঠন করে। বর্তমানে দুই দেশের মধ্যে সীমান্ত উন্মুক্ত। সুইস কর্মকর্তারাই অস্ট্রিয়ার সাথে লিশটেনস্টাইনের সীমান্ত রক্ষা করেন এবং বিদেশে লিশটেনস্টাইনের প্রতিনিধিত্ব করেন। ১৮৬৮ সাল থেকে লিশটেনস্টাইনের কোন সামরিক বাহিনী নেই। বিংশ শতাব্দীর মধ্যভাগ পর্যন্তও লিশটেনস্টাইন ছিল মূলত কৃষকদের একটি জাতি। দেশের সর্বত্র ছোট ছোট গ্রাম ও কৃষি খামার ছড়িয়ে আছে। ২য় বিশ্বযুদ্ধের পর রাজপুত্র ২য় ফ্রান্সিস জোজেফ-এর অধীনে লিশটেনস্টাইন অত্যন্ত কর্মচঞ্চল অর্থনৈতিক সেবা খাতবিশিষ্ট একটি শিল্পোন্নত, সমৃদ্ধ দেশে পরিণত হয়। করের হার নিম্ন বলে এবং কর্পোরেশনগুলির তদারকি আইন শিথিল বলে এখানে দেশ বিদেশের ৭৫ হাজারেরও বেশি কোম্পানি অফিস খুলেছে, যা লিশটেনস্টাইনের মোট জনসংখ্যা ৩৩ হাজারের চেয়েও অনেক বেশি। লিশটেনস্টাইনের বহু ব্যাংক বিদেশী কোম্পানির জন্য বাণিজ্যিক সেবা প্রদান করে থাকে। দেশটি ইউরোপীয় মুক্ত বাণিজ্য চুক্তির অংশীদার (সুইজারল্যান্ডের সাথে বৈসাদৃশ্য লক্ষ্যনীয়) এবং বিশ্বের সবচেয়ে ক্ষুদ্র জার্মানভাষী রাষ্ট্র। ২য় হান্স-আডাম বর্তমানে দেশটির নেতা।
লিশটেনস্টাইনের কারুকার্যময় ডাকটিকেটগুলি বিশ্ববিখ্যাত। পর্যটকেরা এগুলি সংগ্রহ করতে ভালবাসেন এবং এগুলি লিশটেনস্টাইনের জাতীয় আয়ের একটি গুরুত্বপূর্ণ উৎস।
লিশ্‌টেনশ্‌টাইন বিশ্বের দ্বিতীয় দ্বি-স্থলবেষ্টিত দেশ। এর পশ্চিমে সুইজারল্যান্ড ও পূর্বে অস্ট্রিয়া।
অপঘর্ষক

একটি অপঘর্ষক (ইংরেজিতে: Abrasive) এমন একটি উপাদান যা দিয়ে ঘষার মাধ্যমে একটি কর্মবস্তুকে আকার বা ফিনিশিং দিতে ব্যবহৃত হয় এবং এই ঘর্ষণের ফলে বস্তুটির কিছু অংশ জীর্ণ হয়ে যায়। অপঘর্ষক প্রায়শই খনিজ উপাদান হয়ে থাকে। যদিও একটি বস্তুকে ফিনিশিং করা বলতে এটিকে পালিশ করে মসৃণ, প্রতিফলিত উপরিতল পাওয়া বোঝায়, এছাড়াও এই প্রক্রিয়ায় সাটিন, ম্যাট বা পুঁতিকে রুক্ষ করাও আছে। সংক্ষেপে, অন্যান্য নরম উপকরণকে কাটতে, পিষতে এবং পালিশ করতে ব্যবহৃত সিরামিকগুলিকে অপঘর্ষক বলা হয়।
হীরা (হীরকচূর্ণ), ঝামা, বালি ইত্যাদি হল প্রাকৃতিক অপঘর্ষক; সিলিকন কার্বাইড, বোরাজন ইত্যাদি হল কৃত্রিম অপঘর্ষক। আজকাল অর্ধকৃত্রিম অপঘর্ষক পাওয়া যাচ্ছে। অপঘর্ষক নানা আকারে ব্যবহার করা যায়, যেমন
ম্যানগ্রোভ

ম্যানগ্রোভ (Mangrove) বা লবণাম্বুজ এক বিশেষ ধরনের উদ্ভিদ যা সাধারণত সমুদ্র উপকূলবর্তী অঞ্চলের নোনা বা লবণাক্ত জল বা পানিতে জন্মায়। বাংলা শব্দ লবণাম্বুজ বিশ্লেষণ করলে দুটি শব্দ পাওয়া যায় লবণ এবং অম্বুজ বা জলে জন্ম অর্থাৎ লবণাক্ত জলামাটিতে জন্মানো উদ্ভিদ৷
একশোটিরও বেশি গাছ ম্যানগ্রোভ বাস্তুতন্ত্রে জন্মায়। কয়েকটি ম্যানগ্রোভ গাছের উদাহরণ: সুন্দরী (Heritiera fomes), গরান, গেঁওয়া (Excoecaria agallocha), কেওড়া (Sonneratia apetala), গোলপাতা, ইত্যাদি।
গঙ্গা-ব্রহ্মপুত্র-মেঘনার বদ্বীপের সুন্দরবন বিশ্বের বৃহত্তম ম্যানগ্রোভ বন। এর নাম সম্ভবত হয়েছে সুন্দরী গাছের নাম থেকে। এটি অন্যান্য ম্যানগ্রোভ জঙ্গলের থেকে বেশি বৈচিত্র্যপূর্ণ । এর জলা জঙ্গলে যে ১০০টিরও বেশি প্রজাতির গাছ জন্মায় তার মধ্যে অন্তত ২৮টি প্রকৃত ম্যানগ্রোভ।
এইসব গাছে সাধারণত থাকে:
পৃথিবীতে মাত্র ১০ টি ম্যানগ্রোভ বনের আয়তন ৫০০০ বর্গ কিলোমিটার এর বেশি। পৃথিবীর সমগ্র ম্যানগ্রোভ বনাঞ্চলের ৪৩ ভাগ ইন্দোনেশিয়া, ব্রাজিল, অস্ট্রেলিয়া এবং নাইজেরিয়ায় অবস্থিত এবং ভারত ও বাংলাদেশে অবস্থিত সুন্দরবন বিশ্বে একক বৃহত্তম ম্যানগ্রোভ বন যা ইউনেস্কো ঘোষিত ওয়ার্ল্ড হেরিটেজ সাইট হিসেবে বিশ্বের বুকে পরিচিত । এটি প্রাকৃতিক সপ্তাশ্চর্য হিসেবেও মনোনীত হয়।
প্রতিপাদ স্থান

কোন স্থানের ঠিক বিপরীত স্থানকে ঐ স্থানের প্রতিপাদস্থান বলে। অর্থাৎ কোন নির্দিষ্ট স্থান হতে পৃথিবীর কেন্দ্র ভেদ করে যদি কোন সরলরেখা টানা হয় তা পৃথিবীর অপর যে প্রান্তে ভেদ করবে তাকে ১ম স্থানের প্রতিপাদস্থান বলা হবে।
যেমন,বাংলাদেশের প্রতিপাদস্থান হচ্ছে চিলির নিকট প্রশান্ত মহাসাগরে। অর্থাৎ, বাংলাদেশ থেকে পৃথিবীর কেন্দ্র ভেদ করে সরলরেখা বরাবর যদি কোন গর্ত খুড়ে যাওয়া যায় তবে চিলির নিকট প্রশান্ত মহাসাগরে গিয়ে বের হবো(যদিও এটি সম্ভব নয়)
অজিতকুমার গুহ

অজিতকুমার গুহ (১৫ই এপ্রিল, ১৯১৪-১২ই নভেম্বর, ১৯৬৯) একজন বাঙালি শিক্ষাবিদ, লেখক ও বুদ্ধিজীবী।
অজিতকুমার কুমিল্লা শহরের সুপারিবাগানে জন্মগ্রহণ করেন। তার পিতার নাম নৃপেন্দ্রমোহন গুহ।
১৯৩০ সালে তিনি কুমিল্লার ঈশ্বর পাঠশালা থেকে ম্যাট্রিক পাস করে কুমিল্লা ভিক্টোরিয়া কলেজ থেকে আই. এ (১৯৩২) ও বি. এ (১৯৩৪)। ১৯৩৬ সালে কলকাতা বিশ্ববিদ্যালয়ে ভর্তি হন এবং সেখান থেকে বাংলায় এম. এ (১৯৩৯) পাস করেন। পরে তিনি বি.টি পরীক্ষায়ও প্রথম শ্রেণীতে প্রথম হয়ে উত্তীর্ণ হন।
১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন।
অজিতকুমার ১৯৪০-৪২ পর্যন্ত শান্তিনিকেতনে ছিলেন। সে সময় তিনি রবীন্দ্রসাহিত্যে ব্যুৎপত্তিলাভ করেন। পরর্বর্তীকালে এ বিষয়ে তিনি প্রজ্ঞাবান ও মননশীল প্রবন্ধ রচনা করেছিলেন। তিনি রবীন্দ্রনাথের "সঞ্চয়িতা", "সোনার তরী", "গীতাঞ্জলি", "গীতবিতান", কালিদাসের "মেঘদূত" এবং বঙ্কিমের "কৃষ্ণকান্তের উইল" -এর মত গুরুত্বপূর্ণ সাহিত্যগ্রন্থ সম্পাদনা করেন ও এগুলির জন্য মূল্যবান ভূমিকা লেখেন। এছাড়াও সাহিত্য, শিক্ষা ও সংস্কৃতি সম্পর্কে তিনি বহু প্রবন্ধ রচনা করেন।
অজিতকুমার রাজনীতি না করেও সংস্কৃতি চর্চার কারণে পাকিস্তান সরকারের রোষানলে পড়ে দুইবার কারারুদ্ধ হন। ভাষা আন্দোলনে সক্রিয় অংশগ্রহণ করার জন্য ১৯৫২ সালের ২৪ ফেব্রুয়ারি তিনি গ্রেফতার হন। প্রায় দেড় বছর কারাভোগের পর মুক্তি পেয়ে তিনি ১৯৫৪ সালের ৩০শে মে ৯২-ক ধারায় পুনরায় গ্রেফতার হন। এবার তিনি প্রায় এক বছর কারাভোগ করেন।
অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তার অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তার খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন।
তিনি ১২ই নভেম্বর, ১৯৬৯ সালে সুপারিবাগান, কুমিল্লায় মারা যান।
নিজ ক্ষেত্রে অবদানের স্বীকৃতিস্বরূপ ২০১৩ সালে তাকে মরণোত্তর একুশে পদক দেয়া হয়। তার স্মরণে বাংলাদেশের কুমিল্লা জেলায় ভাষা সৈনিক অজিত গুহ মহাবিদ্যালয় নামে একটি কলেজের নামকরণ করা হয়েছে।
অজিতকুমার চক্রবর্তী

অজিতকুমার চক্রবর্তী (২০শে আগস্ট, ১৮৮৬- ২৯ ডিসেম্বর ১৯১৮) বাঙালি সাহিত্যিক এবং প্রখ্যাত রবীন্দ্রসাহিত্য-সমালোচক। শান্তিনিকেতনের ব্রহ্মচর্যাশ্রমের অধ্যাপক ছিলেন। ফরিদপুরের মঠবাড়ীতে জন্মগ্রহণ করেন। রবীন্দ্র সাহিত্য অনুবাদ করে ইউরোপে রবীন্দ্রনাথকে পরিচিত করে তোলেন। তিনি একজন দক্ষ অভিনেতা এবং সুকন্ঠ গায়ক হিসেবেও খ্যাতি অর্জন করেন।
অজিতকুমার চক্রবর্তী ১৮৮০ সালের ২০ আগস্ট ফরিদপুর জেলার মঠবাড়ি গ্রামে জন্মগ্রহণ করেন। তার পিতা শ্রীচরণ চক্রবর্তী ও মাতা সুশীলা দেবী। ১৯০৪ খ্রিস্টাব্দে গ্রীষ্মাবকাশের পর তিনি শান্তিনিকেতনে আসেন। এর আগে তিনি স্কটিশ চার্চ কলেজ থেকে স্নাতক হন। শান্তিনিকেতনে তার শ্রম ও নিষ্ঠা ছিল সকলের সুবিদিত। শিক্ষকতার পাশাপাশি অনুবাদক, সঙ্কলক ও সম্পাদক হিসাবে তার দক্ষতা ছিল। রবীন্দ্রনাথ নিশ্চিন্তে নিজের একাধিক রচনা তার হাতে তুলে দিতেন অনুবাদের জন্য। শান্তিনিকেতন এবং রবীন্দ্রনাথের কথা বিলেতবাসীর কাছে পৌঁছে দেন অজিতকুমার ১৯১০ খ্রিস্টাব্দে। তিনি ধর্মতত্ত্ব বিষয়ে অধ্যয়ণের জন্য বৃত্তি লাভ করে ১৯১০ খ্রিস্টাব্দের ৩রা সেপ্টেম্বর প্রথম বিলেত যাত্রা করেছিলেন এবং এর ঠিক চার মাস আগে আশ্রমকন্যা লাবণ্যলেখাকে বিবাহ করেন।
অজিতকুমার চক্রবর্তী শান্তিনিকেতন বিদ্যালয়ে ত্যাগব্রতী শিক্ষকরূপে ব্রহ্মচর্যাশ্রমের অধ্যাপক হন। সাহিত্য সঙ্গীত অভিনয় প্রভৃতি কলাবিদ্যার সকল দিকেই ছাত্রদের উদ্বুদ্ধ করেন। রবীন্দ্রনাথের শিক্ষার আদর্শ রূপায়ণে তিনি অন্যতম সহায়ক ছিলেন। তাছাড়া রবীন্দ্রনাথের সাহিত্যের একজন প্রধান ব্যাখ্যাতা হিসাবে তার পরিচিতি ছিল। তার রচিত রবীন্দ্রনাথ (১৯১২) এবং কাব্য পরিক্রমা (১৯১৪) গ্রন্থদুখানি রবীন্দ্রকাব্যলোচনার ইতিহাসে বিশেষভাবে উল্লেখযোগ্য। রবীন্দ্রনাথের নিজের অনূদিত রচনা ইউরোপে প্রকাশিত হওয়ার আগেই অজিতকুমারের রবীন্দ্রসাহিত্যের অনুবাদ ইংল্যান্ডে প্রচারিত হয়। ক্ষিতিমোহন সেন সংকলিত কবীর-দোঁহার অনেকগুলি ইংরাজীতে অনুবাদ করেন। এই অনুবাদকে ভিত্তি করে রবীন্দ্রনাথ "ওয়ান হান্ড্রেড পোয়েমস অফ কবির" গ্রন্থ সম্পাদনা করেন। তিনি "বাতায়ন" শীর্ষক এক গ্রন্থে বহু বিদেশি কবি ও নাট্যকারের সাহিত্য নিয়ে আলোচনা করেছেন। সতীর্থ কবি-বন্ধু সতীশচন্দ্র রায়ের রচনাবলী সংকলন ছিল অজিতকুমারের অন্যতম সাহিত্য কীর্তি। 
১৯১৮ খ্রিস্টাব্দের ২৯ শে ডিসেম্বর (১৩২৫ সনের ১৪ পৌষ) তার মৃত্যু হয়। 
অজিতকুমারের মৃত্যুর তিন দিন পর, ১৯১৯ খ্রিস্টাব্দের ১লা জানুয়ারি জগদীশচন্দ্র বসুকে রবীন্দ্রনাথ লিখেছেন আর একটি চিঠিতে অমল হোমকে লিখছেন-
অজিত দত্ত

অজিতকুমার দত্ত (২৩শে সেপ্টেম্বর ১৯০৭ - ৩০শে ডিসেম্বর ১৯৭৯) ছিলেন একজন বিশিষ্ট বাঙালি কবি, সাহিত্যিক, প্রাবন্ধিক এবং অধ্যাপক।
অজিত দত্ত ১৯০৭ সালের ২০ নভেম্বর ঢাকার বিক্রমপুরে (বর্তমান মুন্সীগঞ্জ জেলা) এক অভিজাত পরিবারে জন্মগ্রহণ করেন। মাত্র চার বছর বয়সে তার পিতা অতুলকুমার দত্ত মারা যান। তার মা হেমালিনী দেবী ছিলেন সাহিত্য অনুরাগী।
১৯২৪ সালে ঢাকার কিশোরীলাল জুবিলী স্কুল থেকে অজিত দত্ত প্রবেশিকা পরীক্ষায় পাস করেন এবং জগন্নাথ কলেজে বর্তমান জগন্নাথ বিশ্ববিদ্যালয় ভর্তি হন। উচ্চ মাধ্যমিক পাস করে ১৯২৬ সালে তিনি কলকাতা চলে যান এবং বিদ্যাসাগর কলেজে ইংরেজি বিষয়ে অনার্সে ভর্তি হন। কিন্তু কিছুদিনের মধ্যেই তার বড়ো ভাই মারা গেলে ঢাকায় ফিরে আসেন এবং ঢাকা বিশ্ববিদ্যালয়ে বাংলা ও সংস্কৃত বিভাগে ভর্তি হন। অজিত দত্ত ঢাকা বিশ্ববিদ্যালয় থেকে ১৯২৮ সালে বি.এ এবং ১৯৩০ সালে এম.এ পরীক্ষায় প্রথম শ্রেণিতে প্রথম স্থান অধিকার করে উত্তির্ণ হন।
অজিত দত্ত ঢাকা বিশ্ববিদ্যালয়ে একটি অস্থায়ী পদে যোগদান করে তার কর্মজীবন শুরু করেন। কিছুদিন পরেই তিনি কলকাতায় রিপন স্কুলে শিক্ষকতা শুরু করেন। ১৯৩৪ সালে স্কুল ছেড়ে তিনি রিপন কলেজে যোগদান করেন। ১৯৩৬ সালে রিপন কলেজ ছেড়ে দিয়ে ইন্ডিয়ান টি মার্কেট এক্সপানশন বোর্ডে এসিস্ট্যান্ট পাবলিসিটি অফিসার পদে যোগ দেন এবং সেখানে তিনি ১০ বছর চাকরি করেন। এখানে পদোন্নতি না হওয়ায় চাকরি ছেড়ে ক্যালকাটা ন্যাশনাল ব্যাংকের অধিকর্তা শচীন ভট্টাচার্যের ১২/১৪টি কনসার্নের পাবলিসিটি অফিসার হন। এখানেও ১০ বছর চাকরি করে ১৯৫৬ সালের ২১শে আগস্ট তিনি যাদবপুর বিশ্ববিদ্যালয়ের বাংলা বিভাগের অধ্যাপনায় যোগদান করেন। ১৯৭১ সালের ১২ ফেব্রুয়ারি তিনি বিভাগীয় প্রধান হিসেবে এ বিশ্ববিদ্যালয় থেকে অবসর নেন।
১৯৩০ সালে অজিত দত্তের প্রথম কাব্যগ্রন্থ "কুসুমের মাস" প্রকাশিত হয়। তিনি ছিলেন বুদ্ধদেব বসু সতীর্থ। তিনি বুদ্ধদেব বসুর সাথে যৌথভাবে প্রগতি নামের একটি পত্রিকা সম্পাদনা করেন। পরে "কল্লোল সাহিত্য গোষ্ঠী" তে যোগ দেন। অজিত দত্ত নিয়মিত "কল্লোল" পত্রিকায় লেখালেখি করতেন, তিরিশের দশকে "কল্লোল" অন্যতম জনপ্রিয় বাংলা সাহিত্য পত্রিকা। ১৯৪৬ সালে তার 'নষ্ট চাঁদ' প্রকাশের পরের বছর দেশ পত্রিকায়" রৈবতক ছন্দ" নামে ধারাবাহিকভাবে তার "মন পবনের নাও" প্রকাশিত হয়। অজিত দত্ত সমসাময়িক বাংলা কবিতা, ছন্দ চিন্তা, রবীন্দ্র বিষয়ক ভাবনা, বিভিন্ন কবি সাহিত্যিকের রচনার মূল্যায়ন, শিল্পসাহিত্য ভাবনা এবং শিশুসাহিত্য সম্পর্কিত ৫০টি প্রবন্ধ লেখেন।
অজিত দত্তের প্রকাশিত গ্রন্থ,
১৯৭৯ সালে ৩০ ডিসেম্বর তিনি তার কলকাতার ২০ রাসবিহারী এভিনিউ এর বাড়িতে পরলোক গমন করেন।
১৯৭৯

১৯৭৯ গ্রেগরীয় বর্ষপঞ্জির একটি সাধারণ বছর।
২৫ জুলাই - ১৯৭৯ খ্রীস্টাব্দের এই দিনে জার্মানির কান শহরে ফিলিস্তিনী সংগঠন আল সায়েকের তৎকালীন মহাসচিব যাহির মোহসেন, ইহুদিবাদী ইসরাইলের গুপ্তচর সংস্থা মোসাদের অনুচরদের হাতে নিহত হন।
অজিতেশ বন্দ্যোপাধ্যায়

অজিতেশ বন্দ্যোপাধ্যায় (সেপ্টেম্বর ৩০, ১৯৩৩- অক্টোবর ১৩, ১৯৮৩) বাঙালি নাট্যকার, নাট্য পরিচালক এবং অভিনেতা।
অজিতেশ বন্দ্যোপাধ্যায় ১৯৩৩ সালের ৩০ সেপ্টেম্বর তৎকালীন মানভূম, বর্তমান পুরুলিয়া জেলার জয়পুর ব্লকের রোপো গ্রামের মামার বাড়িতে তার জন্ম। তার পৈতৃক বাড়ি ছিল অধুনা পশ্চিমবঙ্গের পশ্চিম বর্ধমান জেলার রাণীগঞ্জ অঞ্চলের অন্তর্গত কেন্দা গ্রামে। তার বাবার নাম ভুবনমোহন বন্দ্যোপাধ্যায় এবং মায়ের নাম লক্ষ্মীরাণী৷
১৯৫৭ সালে কলকাতার মহারাজা মনীন্দ্রচন্দ্র কলেজ থেকে ইংরেজি ভাষায় অনার্স সহ পাশ করেছিলেন। ওই বছরেই ভারতীয় গণনাট্য সংঘে যোগ দিয়েছিলেন তিনি।
ছাত্রজীবন থেকে তিনি নাটক রচনা ও অভিনয়ে আগ্রহী ছিলেন। ১৯৫০ থেকে ৫৪-এই পাঁচ বছরে ৯টি নাটকে নির্দেশনা ও অভিনয় সূত্রে যুক্ত ছিলেন। ১৯৫৪ তে লিখেছেন মৌলিক পূর্ণাঙ্গ নাটক 'সংঘাত'। ২ বছর পরে ভারতীয় গণনাট্য সংঘে যোগ দেন। এই সংঘে ১৫টি নাটকে অংশ নেন তিনি। ১৯৬০ সালে ২৯ শে জুন প্রতিষ্ঠা করেন 'নান্দীকার'। প্রায় ৪০টি নাটকে নির্দেশক বা অভিনয় অথবা উভয় ক্ষেত্রে অংশগ্রহণ করেন। "তিন পয়সার পালা" নাটকে নির্দেশনা ওসঙ্গীত পরিচালনার জন্য তিনি সুনাম অর্জন করেন। "সেতু বন্ধন", "সওদাগরের নৌকা" তার রচিত নাটক। ৯ সেপ্টেম্বর ১৯৭৭ এ "নান্দীমুখ" নামে নামে এক নতুন নাট্যগোষ্ঠী প্রতিষ্ঠা করেন। এদের বিখ্যাত নাটক "পাপপুণ্য"।
অজিতেশ ১৯৬৫ সালে ছুটি চলচ্চিত্রে প্রথম অভিনয় করেন। বাংলা ও হিন্দি মিলিয়ে মোট ৬৩টি চলচ্চিত্রে অভিনয় করেন। তপন সিংহ পরিচালিত হাটে বাজারে সিনেমায় অভিনয় করে সকলের নজর কাড়েন অজিতেশ বন্দ্যোপাধ্যায়।
অজিতেশ ১৩ অক্টোবর, ১৯৮৩ সালে কলকাতায় মারা যান। তিনি আকস্মিকভাবে মারাা যান।
১৮৭৩

১৮৭৩ হল একটি সাধারণ বছর। গ্রেগরীয় বর্ষপঞ্জি অনুসারে বছরটি বুধবার দিয়ে এবং জুলীয় বর্ষপঞ্জিতে তার সোমবার দিয়ে শুরু হয়। এটি সাধারণ যুগ ও অ্যানো ডমিনির ১৮৭৩তম বছর, দ্বিতীয় সহস্রাব্দের ৮৭৩তম বছর, উনবিংশ শতাব্দীর ৭৩তম বছর এবং ১৮৭০-এর দশকের ৪র্থ বছর।
বোরো ধান

বোরো ধান বা বাসন্তিক ধান বাংলাদেশের ধানের একটি জাত। এটি একটি শীতকালীন ধান ও রবিশস্য। উৎপাদনের সময়ের উপর নির্ভর করে ধানের প্রধান যে তিনটি শ্রেণিভেদ করা হয়, বোরো তাদের অন্যতম। বোরোর মৌসুম শুরু হয় আমনের মৌসুম শেষ হবার পরে। ধান রোপণ শুরু হয় বাংলা কার্তিক-অগ্ৰহায়ণ (অক্টোবর-নভেম্বর) মাস থেকে এবং ধান কাটা চলে বাংলা বৈশাখ জ্যৈষ্ঠ(এপ্রিল-জুন) মাস পর্যন্ত। হেমন্তকালের শুরু থেকে গ্রীষ্মকালের মাঝামাঝি পর্যন্ত এই ধানের সময় চলে এবং এই ধানের মূল ফলন বসন্তকালে হয় বলে একে বাসন্তিক ধান বলেও ডাকা হয়। ভারতে বোরো ধানকে বৈশাখী ধান নামেও ডাকা হয়। বোরো ধান যে সময়ে জন্মায় সে সময়ে বৃষ্টিপাত সাধারণত: কম হয়। তাই বোরো ধান সেচের উপরে বহুলাংশে নির্ভরশীল। বোরো ধান মুলত বেলে মাটিতে কম উৎপাদন হয় 
এ ধানের ফলন অন্যান্য আউশ, আমন ধানের চেয়ে বেশি। কারণ এইসময় আকাশে মেঘলা কম থাকে এবং বেশি সূর্যালোক পাওয়ার কারণে এর ফলন অনেক বেশি। এই বোরো ধানের ফলন জাত ও অঞ্চল ভেদে ২০-২৮ মণ প্রতি বিঘা। হেক্টরে হিসাব করলে তা দাঁড়ায় ৪.৫-৮ টন পর্যন্ত।
গোল্ডম্যান স্যাক্‌স

গোল্ডম্যান স্যাক্‌স গ্রুপ, ইনকর্পোরেটেড বা গোল্ডম্যান স্যাক্‌স হল একটি নেতৃস্থানীয় বৈশ্বিক আর্থিক প্রতিষ্ঠান যা বিনিয়োগ ব্যাংকিং, সিকিউরিটিজ, বিনিয়োগ ব্যবস্থাপনা এবং ভোক্তা ব্যাংকিং সংক্রান্ত আর্থিক পরিসেবা প্রদান করে একটি বৃহৎ এবং বৈচিত্র্যময় মক্কেল (Client) সমষ্টি যাতে কর্পোরেশন, আর্থিক প্রতিষ্ঠান, সরকার এবং ব্যক্তি অন্তর্ভুক্ত থাকে। এটি মার্কাস গোল্ডম্যান হাতে ১৮৬৯ সালে প্রতিষ্ঠা লাভ করে। এর সদর দপ্তর নিউ ইয়র্কে এবং বিশ্বের সমস্ত বড় আর্থিক কেন্দ্রগুলিতে অফিস রক্ষণাবেক্ষণ করে।
প্রথম বাংলাদেশি হিসেবে রিয়াদ ইউসুফের গোল্ডম্যান স্যাকসের অংশীদার হন।
১৮৫৭

১৮৫৭ গ্রেগরীয় বর্ষপঞ্জির একটি সাধারণ বছর যা বৃহস্পতিবার দিয়ে শুরু হয়েছে।
সিপাহী বিদ্রোহ ১৮৫৭
৫ মে

এই দিনটি উত্তর গোলার্ধে বসন্তকাল ও দক্ষিণ গোলার্ধে শরৎকালের প্রায় মাঝামাঝিতে অবস্থিত।
বিবিসি 
নিউইয়র্ক টাইমস
জন টেরি

জন টেরি একজন ইংরেজ ফুটবল খেলোয়াড়। তিনি ইংলিশ প্রিমিয়ার লিগে চেল্‌সি দলের পক্ষে খেলে থাকেন। ২০০৬ সালের ফিফা বিশ্বকাপে ইংল্যান্ডের প্রতিনিধিত্ব করেছেন।
ইংল্যান্ড ও চেল্‌সি এর বর্তমান অধিনায়ক তিনি। তিনি বিশ্বের অন্যতম সেরা ডিফেন্ডার হিসাবে বিবেচিত, তিনি তাঁর প্রজন্মের অন্যতম সেরা কেন্দ্রীয় ডিফেন্ডার হিসাবে বিবেচিত, পাশাপাশি সর্বকালের সেরা ইংলিশ এবং প্রিমিয়ার লিগের অন্যতম রক্ষক।
মানিশ

মানিশ (Maniche) (নভেম্বর ১১, ১৯৭৭) পর্তুগালের একজন ফুটবল খেলোয়াড়। তার পূর্ণ নাম নুনো রিকার্দো অলিভিয়েরা রিবেরো। তিনি বিভিন্ন ফুটবল ক্লাব ও পর্তুগাল দলের হয়ে মধ্যমাঠে খেলেছেন। ২০০৬ সালের বিশ্বকাপে পর্তুগালের প্রতিনিধিত্ব করছেন। মিডফিল্ডার হিসেবে দলে অন্তর্ভুক্ত হন।
মানিশের পর্তুগাল দলে অভিষেক হয় ২০০৩ সালের ২৯ মার্চ ব্রাজিলের বিপক্ষে। খেলাটি পর্তুগাল ২-১ গোলে জিতে। তিনি ২০০৪ উয়েফা ইউরোতে পর্তুগালের মধ্যমাঠের প্রধান খেলোয়াড় ছিলেন। গ্রুপ স্টেজে তিনি রাশিয়ার বিপক্ষে গোল করেন এবং পর্তুগাল ২-০ গোলে জিতে। পরে সেমি ফাইনালে নেদারল্যান্ডের বিপক্ষে তার গোলে ২-১ এর জয় নিয়ে পর্তুগাল ফাইনালে ওঠে। ফলে বড় টুর্নামেন্টে তাকে দলে ডাকা হত।
জোঁক

জোঁক বলতে এমন এক ছোট প্রাণীকে বোঝায় যারা মূলত প্রাণীর দেহ থেকে রক্ত চুষে খায়। এদের শরীরে কোন ধরনের হাড় না থাকলেও এদের মুখের শক্তিশালী চোষক দিয়ে নিজেদের দেহের ওজনের কয়েকগুণ বেশি রক্ত চুষে খেতে পারে। কিছু জোঁক প্রাণীর শরীর থেকে এমনভাবে রক্ত চুষে খেতে সক্ষম যে সেই প্রাণীর বেঁচে থাকার জন্য প্রয়োজনীয় রক্ত শরীরে নাও থাকতে পারে। এমন বৈশিষ্ট্যের জোঁককে খুব হিংস্রতার প্রতীক হিসেবে বর্ণনা করা হয়।
রক্তচোষা জোঁক ও তাদের জাতভাইরা কেঁচোর মত এনিলিডা পর্বের জীব। 
এরা এনিলিডা পর্বের হিরুডিনিয়া উপপর্ব গঠন করে।
কেঁচোর মত এদেরও ক্লাইটেলাম আছে ও গমনাঙ্গ সিটে (setae)।
আদিকাল থেকে রক্তচোষা জোঁকেদের (যেমন "হিরুডিনারিয়া মেডিসিনালিস") রক্ত জমাট বাঁধা (blood cloting) বন্ধ করার জন্য চিকিৎসায় ব্যবহার হয়েছে।
তঞ্চন বন্ধ করার জন্য রক্তচোষা জোঁকের লালায় হিরুডিন নামক রক্ত জমাট রোধক(anticoagulant) পেপটাইড ক্ষরিত হয়।
বাংলাদেশের আঞ্চলিক ভাষায় এগুলোকে "খেউরা জোঁক" বা " চীনা জোঁক" বলে। স্যাঁতসেতে ভিজেমাটি এদের পছন্দের আবাসস্থল। মাঝারি ও ছোট আকারের গবাদিপশু'র রক্তশূন্যতার কারণ এই জোঁক। একটি ছোটবাচ্চাকে যদি তিন/চারটি জোঁক একত্রে ধরে, তবে সেই বাচ্চাটি রক্তশূন্যতার জন্য মারাও যেতে পারে। বগুড়া জেলার দক্ষিণ-পশ্চিমাঞ্চলের এলাকাগুলোতে এই জোঁক প্রচুর দেখা যায়। আমাদের গাড়ল-দুম্বা বা ভেড়ার পায়ের খুর ও ঘাস খাওয়ার সময় নাকের ভেতরে ঢুকে পড়ে এগুলো। ত্বকে ছিদ্র করে রক্ত শুষতে থাকে, যতক্ষণ না এগুলোর পেট ফেটে যাওয়ার উপক্রম হয়ে নিজ থেকেই পড়ে যায়। এরা যেটুকু রক্ত খায় তাতে কোন সমস্যা হয়না। কিন্তু রক্ত খেতে যে ছিদ্রটি করে, সেই ছিদ্র দিয়ে অনেকটা রক্ত বেরিয়ে যায়। গ্রামবাংলায় পশুপালনের বড় অন্তরায় এই রাবারসদৃশ প্রাণীটি। এদের উৎপত্তি স্থল হলো গণচীন। ধারণা করা হয়, অনেককাল পূর্বে কয়লার মাধ্যমে এই জোঁক বাংলাদেশে আসে।
দেহ থেকে জোঁক অপসারনণের সবচেয়ে ভাল উপায় হল হাতের দুই আঙ্গুল ব্যবহার করে জোঁকের মুখের চোষক অংশের সিল ভেঙে দেওয়া।
জোঁক অপসারণের জন্য সাধারণত এর গায়ে সিগারেটের ছ্যাকা, খাবার লবণ, ভিনেগার, সাবান, ক্ষারীয় রাসায়নিক পদার্থ, লেবুর রস বা কিছু কার্বনেট পানীয় ব্যবহৃত হয়। তবে এ সব পদ্ধতি চিকিৎসকরা ব্যবহার করতে নিষেধ করেন। কারণ এসব ব্যবহার করলে জোঁক তার পাকস্থলীর সব কিছু বমি করে দেয়, যা কিনা মানব দেহের ক্ষতস্থানে রোগের সংক্রমণ করতে পারে। হাত দিয়ে টেনে জোঁক অপসারন করাও ঠিক নয়।
২১ জুন

এ দিন সূর্য কর্কটক্রান্তি রেখায় খাড়াভাবে কিরণ দেয়। ফলে এ দিনে উত্তর গোলার্ধে সবচেয়ে বড় দিন ও ছোট রাত এবং দক্ষিণ গোলার্ধে সবচেয়ে ছোট দিন ও বড় রাত।
আবদুল্লাহ আবু সায়ীদ

আবদুল্লাহ আবু সায়ীদ (জন্ম ২৫ জুলাই ১৯৪০) বাংলাদেশের একজন শিক্ষাবিদ, সাহিত্যিক ও সমাজসংস্কারক। তিনি ষাটের দশকে একজন প্রতিশ্রুতিশীল কবি হিসেবে পরিচিতি পান। সে সময়ে সমালোচক এবং সাহিত্য-সম্পাদক হিসাবেও তিনি অবদান রেখেছিলেন। তার জীবনের উল্লেখযোগ্য কীর্তি বিশ্বসাহিত্য কেন্দ্র, যা চল্লিশ বছর ধরে বাংলাদেশে ‘আলোকিত মানুষ’ তৈরির কাজে নিয়োজিত রয়েছে। ২০০৪ সালে তিনি রামোন ম্যাগসেসে পুরস্কার লাভ করেন।
বাংলাদেশে অ-প্রাতিষ্ঠানিক শিক্ষা বিস্তারে অবদানের জন্য বাংলাদেশ সরকার তাঁকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। প্রবন্ধে অবদানের জন্য তিনি ২০১২ সালে বাংলা একাডেমি পুরস্কার লাভ করেন। ১৯৭০-এর দশকে তিনি টিভি উপস্থাপক হিসাবে বিশেষ জনপ্রিয়তা অর্জন করেন।
আবদুল্লাহ আবু সায়ীদ ১৯৩৯ সালে কলকাতার পার্ক সার্কাসে জন্মগ্রহণ করেন। তার পৈতৃক নিবাস বাগেরহাট জেলার কচুয়া উপজেলার অন্তর্গত কামারগাতি গ্রামে। তার পিতা আযীমউদ্দিন আহমদ ছিলেন একজন কলেজ শিক্ষক । ১৯৫৫ সালে তিনি পাবনা জিলা স্কুল থেকে মাধ্যমিক, ১৯৫৭ সালে বাগেরহাটের প্রফুল্লচন্দ্র কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ের বাংলা বিভাগে ভর্তি হন। ১৯৬০ সালে একই বিশ্ববিদ্যালয় থেকে স্নাতক ও ১৯৬১ সালে স্নাতকোত্তর ডিগ্রি অর্জন করেন।
আবু সায়ীদ ১৯৬১ সালে মুন্সীগঞ্জ হরগঙ্গা কলেজে খণ্ডকালীন প্রভাষক হিসেবে যোগদানের মাধ্যমে শিক্ষকতা জীবন শুরু করেন। পরবর্তীতে তিনি কিছুকাল সিলেট মহিলা কলেজে শিক্ষকতা করেন। ১৯৬২ সালের পহেলা এপ্রিল তিনি রাজশাহী কলেজে প্রভাষক হিসেবে যোগদানের মাধ্যমে সরকারি চাকুরিজীবন শুরু করেন। সেখানে পাঁচ মাস শিক্ষকতা করার পর তিনি ঢাকায় ইন্টারমিডিয়েট টেকনিক্যাল কলেজে যোগ দেন (বর্তমানে সরকারী বিজ্ঞান কলেজ)। এই কলেজে তিনি দু' বছর ভারপ্রাপ্ত অধ্যক্ষের দায়িত্ব পালন করেন। এ সময় তার বয়স ছিল মাত্র তেইশ। এছাড়াও তিনি বাংলাদেশ প্রকৌশল বিশ্ববিদ্যালয়ের (বুয়েট) পুরকৌশল বিভাগে খন্ডকালীন শিক্ষক হিসেবে বাংলা পড়াতেন।
এরপর তিনি ঢাকা কলেজের তৎকালীন অধ্যক্ষ জালালউদ্দিন আহমেদের আমন্ত্রণে সেখানে যোগদান করেন। আবু সায়ীদ যখন ঢাকা কলেজে যোগ দেন তখন কলেজের বাংলা বিভাগের প্রধান ছিলেন কথাসাহিত্যিক ও গদ্য লেখক শওকত ওসমান৷
ষাটের দশকে বাংলাদেশে যে নতুন ধারার সাহিত্য আন্দোলন হয়, তিনি ছিলেন তার নেতৃত্বে। সাহিত্য পত্রিকা কণ্ঠস্বর সম্পাদনার মাধ্যমে সেকালের নবীন সাহিত্যযাত্রাকে তিনি নেতৃত্ব ও দিকনির্দেশনা দিয়ে সংহত ও বেগবান করে রেখেছিলেন এক দশক ধরে। এ সময় কিছুকাল বাংলাদেশে টেলিভিশনে উপস্থাপনাও করেন।
আবু সায়ীদ ১৯৭৮ সালে বিশ্বসাহিত্য কেন্দ্র প্রতিষ্ঠা করেন।
বিশ্বসাহিত্য কেন্দ্র প্রতিষ্ঠা প্রসঙ্গে সায়ীদ বলেন:
বাংলাদেশে পাঠাগারের অপ্রতুলতা অনুধাবন করে বিশ্বসাহিত্য কেন্দ্র ১৯৯৮ সালে "ভ্রাম্যমাণ লাইব্রেরি" কার্যক্রম শুরু হয়।
আবু সায়ীদ ১৯৬০-এর দশকে বেশ কিছু প্রবন্ধ, উপন্যাস ও কবিতা লিখেছেন।তাছাড়া ওনার বক্তব্যসংবলিত গ্রন্থ ব্রাহ্মণের বাড়ির কাকাতুয়া অতি বিখ্যাত।
রামাই পণ্ডিত

রামাই পণ্ডিত একজন মধ্যযুগের বাঙালি কবি। তাঁর সঠিক জন্ম তারিখ জানা যায় নাই, তবে ধারণা করা হয় যে, ১৩শ বা ১৪শ শতকে তার জন্ম হয়। শূন্য পুরাণ নামক ১৩শ শতকের বৌদ্ধ ধর্মের "ধর্ম পূজা" সংক্রান্ত পুরাণ রামাই পণ্ডিত রচনা করেন।এতে বৌদ্ধ ধর্মাবলম্বী সদ্ধর্মীদের ওপর বৈদিক ব্রাহ্মণদের অত্যাচারের কাহিনী বর্ণিত হয়েছে। বাংলা সাহিত্যে শূন্য পুরাণকে একটি চম্পুকাব্য হিসেবে গণ্য করা হয়।
রামাই পণ্ডিত রচিত ধর্ম পূজার শাস্ত্রগ্রন্থ - শূন্যপুরাণ( বৌদ্ধ ধর্মীয় তত্ত্বের গ্রন্থ )।শূন্যপুরাণের অন্তর্গত 'নিরঞ্জনের রুষ্মা' কবিতায় ব্রাহ্মণ্য শাসনের বদলে মুসলিম শাসন প্রচলনের পক্ষে মনোভাব ব্যক্ত হয়েছে।
নগেন্দ্রনাথ বসু তিনটি পুঁথি পাঠ সংগ্রহ করে " শূন্যপুরাণ" নাম করন করে গ্রন্থ প্রকাশ করেন - বঙ্গীয় সাহিত্য পরিষদ থেকে।
রামাই পণ্ডিত এর জন্মস্থান ভারতবর্ষের পশ্চিমবঙ্গের বাঁকুড়া জেলার ময়নাপুর গ্ৰামে অবস্থিত। এখনও তাঁর বংশধারা এখানেই বসবাস করেন।
কেঁচো

কেঁচো এনিলিডা বা অঙ্গুরীমাল পর্বের অতি পরিচিত মাটিতে গর্ত খুঁড়ে বাস করা প্রাণী। এনিলিডা পর্বের অলিগোকীট উপশ্রেণীর মধ্যে যারা দীর্ঘদেহী তাদেরকে কেঁচো বলা যায়। কেঁচোকে ""কৃষকের বন্ধু"" বলা হয়।
এদের দেহ লম্বা, নলাকার,সরু এবং দ্বিপার্শ্ব প্রতিসম। দেহের সম্মুখভাগ একটু চাপা কিন্তু পশ্চাদ্ভাগ কিছুটা ভোঁতা। দেহের পৃষ্ঠদেশে পৃষ্ঠীয় রক্তনালিকার গাঢ় মধ্যস্থ রেখা দৃশ্যমান যা দেহের দৈর্ঘ্য বরাবর ঠিক চামড়ার নিচ দিয়েই অবস্থান করে । অন্যদিকে দেহের সম্মুখ অঙ্কীয় তলে জনন ছিদ্র এবং প্যাপিলা বিদ্যমান। কেঁচোর আকার প্রজাতিভেদে ভিন্ন ভিন্ন হয়। একটি পূর্ণবয়স্ক কেঁচোর দৈর্ঘ্য ১৫৫  মিলিমিটার এবং প্রস্থ ৩–৫  মিলিমিটার হয়। এদের দেহে প্রায় ১০০-১২০টি খণ্ডে বিভক্ত ।এদের দেহে প্রকৃত খণ্ডায়ন বিদ্যমান ।
এদের দেহ সাধারণত পিচ্ছিল ধরনের । দেহে পরফাইরিন নামক বিশেষ ধরনের রঞ্জক পদার্থের উপস্থিতির কারণে এদের বর্ণ গাঢ় বাদামী। এই রঞ্জক পদার্থ এদের দেহকে প্রখর রোদের হাত থেকে রক্ষা করে।
এরা মাটিতে গর্ত খুঁড়ে বাস করে। এদের ক্ষয়িষ্ণু মাটিতে গর্তে পাওয়া যায় যেখানে প্রচুর জৈব পদার্থ বিদ্যমান। বালুকাময় বা এসিডিক পরিবেশে এদের পাওয়া যায় না । এরা ভূপৃষ্ঠ হতে ৩০-৪৫ সে.মি. গভীর গর্ত তৈরি করে বাস করে। বর্ষাকালই এদের সবচেয়ে অনুকূল সময়। এরা নিশাচর প্রাণী এবং শীতল রক্তবিশিষ্ট। এরা মাটি খোঁড়ে বলে কৃষকের বন্ধু বলে।
অ্যানিলিডা

অঙ্গুরীমাল বা অ্যানিলিডা‌ (Annelida, from Greek anellus, "little ring") প্রাণীরাজ্যের একটি পর্ব। এদের নলাকার, খণ্ডিত দেহ দেখতে ছোট ছোট আংটির (অঙ্গুরী) মালার মতো, তাই নাম "অঙ্গুরীমাল"। উদাহরণ কেঁচো, জোঁক, নেরিস।
আনুবীক্ষণিক আকারের থেকে ৩ মিটার পর্যন্ত দীর্ঘ অষ্ট্রেলিয়ান জাইণ্ট গিপ্সল্যান্ড আর্থয়র্ম (giant Gippsland earthworm) এবং এমিন্থাস মেকংজিয়ানাস পর্যন্ত ("Amynthas mekongianus") এনিলিডা প্রাণীর প্রায় ২২,০০০ জীবিত প্রজাতি আছে। অনেক পাঠ্যপুস্তকে এখনও বর্গীকরণের পরম্পরাগত বিভাগসমূহকেই ব্যবহার করতে দেখা যায়। সেই অনুযায়ী এনিলিডা প্রাণীর অন্তর্গত উপ−ভাগ সমূহ হল:
 ক্লাইটেলেটসের দুটি উপভাগ থাকে:
আর্কানেলিডা নামের অবশেষের দানায় বাস করা সূক্ষ্ম এনিলিডা প্রাণী গুলিকে তাঁদের ক্ষুদ্র গঠনের জন্য আগে আলাদা শ্রেণী হিসাবে গণ্য করা হত, কিন্তু এখন পলিকিটার মধ্যে ধরা হয়। বর্তমানে এনিলিডা প্রাণীর মধ্যে ধরা অন্য কিছু প্রাণী গোষ্ঠীকে আগে বিভিন্ন ধরনে বর্গীকরণ করা হত৷ যেমন:
চার্লস ডারউইন-এর "দ্য ফরমেশন অব ভেজেটেবল মল্ড থ্রু এক্সন অব ওয়র্ম (The Formation of Vegetable Mould through the Action of Worms)" (১৮৮১) নামক বইতে মাটির উর্বরতা সম্পর্কে প্রথম বৈজ্ঞানিক বিশ্লেষণ তুলে ধরা হয়েছিল। কেঁচোগুলির কিছু মাটির তলায় এবং কিছু ছোটপাতার মাঝে বাস করে। কেঁচো মাটিতে থাকা জৈবিক বস্তুগুলি পচন ঘটিয়ে কেঁচো সার তৈরী করে।
রবার্ট আউমান

রবার্ট আউমান (জন্ম জুন ৮, ১৯৩০) একজন ইসরায়েলি গণিতবিদ এবং যুক্তরাষ্ট্রের জাতীয় বিজ্ঞান একাডেমির (United States National Academy of Sciences) একজন সদস্য। তিনি ২০০৫ সালে টমাস শেলিং এর সাথে অর্থনীতিতে নোবেল পুরস্কার পান।
আউমান ১৯৩০ সালে জার্মানিতে জন্মগ্রহণ করেন এবং ১৯৩৮ সালে পরিবারের সাথে যুক্তরাষ্ট্রে পালিয়ে আসেন। তিনি গণিতে ১৯৫০ সালে সিটি কলেজ অফ নিউইয়র্ক থেকে বি,এস, এবং এম আই টি থেকে ১৯৫২ সালে এম, এস, ও ১৯৫৫ সালে পি,এইচ,ডি, ডিগ্রি লাভ করেন। তিনি ১৯৫৬ সালে হিব্রু ইউনিভার্সিটি অফ জেরুজালেমের গণিত বিভাগে যোগ দেন।
আউমান ডানপন্থী রাজনৈতিক সংগঠন Professors for a Strong Israel এর একজন সদস্য। তিনি ২০০৫ সালে ইসরায়েলের গাজা থেকে সেনা প্রত্যাহারের বিরোধিতা করেন। তিনি দাবী করেন গেম থিওরি (Game Theory) অনুসারে ফিলিস্তিনিদের হাতে জমি ফিরিয়ে দেওয়া একটি ভুল সিদ্ধান্ত।
জন ফর্ব্‌স ন্যাশ

জন ন্যাশ একজন মার্কিন গণিতবিদ। তিনি ১৯৯৪ সালে গেম থিওরির উপর অর্থনীতিতে জন হার্সান্‌ইয়ি এবং রাইনহার্ড সেল্টেনের সাথে নোবেল পুরস্কার লাভ করেন। ২০০১ সালে হলিউডের মুভি এ বিউটিফুল মাইন্ড (A Beautiful Mind) তার জীবনকে কেন্দ্র করে নির্মাণ করা হয়।
ন্যাশ 19২8 সালের 13 জুন ব্লুফিল্ড, পশ্চিম ভার্জিনিয়াতে জন্মগ্রহণ করেন। তার পিতা জন ফোর্বস ন্যাশ, অ্যাপল্যাচিয়ান ইলেকট্রিক পাওয়ার কোম্পানির বৈদ্যুতিক প্রকৌশলী ছিলেন। তার মা, মার্গারেট ভার্জিনিয়া (মা মার্টিন) ন্যাশ, তিনি বিয়ে করার আগে স্কুলের শিক্ষক ছিলেন। তিনি এপিসোস্কোপ চার্চে বাপ্তিস্ম নিয়েছিলেন। তার ছোট বোন মার্থা (জন্ম 16 নভেম্বর, 1930)। 
ন্যাশ কিন্ডারগার্টেন ও পাবলিক স্কুলে উপস্থিত ছিলেন, এবং তিনি তার বাবা-মা এবং দাদা-পিতামাতার দ্বারা প্রদত্ত বই থেকে শিখেছিলেন। ন্যাশের বাবা-মা তাদের ছেলেমেয়েদের শিক্ষার সম্পূরক করার সুযোগ করে দিয়েছিল এবং হাই স্কুলের শেষ বছরে স্থানীয় কমিউনিটি কলেজে উন্নত গণিত কোর্স নিতে তাদের ব্যবস্থা করেছিল। তিনি জর্জি ওয়েস্টিংহাউস স্কলারশিপের সম্পূর্ণ সুবিধার মাধ্যমে কার্নেগী ইনস্টিটিউট অফ টেকনোলজিতে (যা পরবর্তীকালে কার্নেগী মেলন ইউনিভার্সিটি) হয়েছিলেন, প্রাথমিকভাবে রাসায়নিক প্রকৌশলে বড় হয়েছিলেন। তিনি তার শিক্ষক জন লাইটন সিঞ্জের পরামর্শে গণিতের ক্ষেত্রে রসায়ন প্রধানের কাছে চলে যান এবং অবশেষে সুইচ করেন।
1948 সালে স্নাতক (19 বছর বয়সে) বি.এস. এবং এমএস গণিতশাস্ত্রে, ন্যাশ প্রিন্সটন বিশ্ববিদ্যালয়ে বৃত্তি গ্রহণ করেন, যেখানে তিনি গণিতের আরও স্নাতক গবেষণায় অংশ নেন। 
ন্যাশের উপদেষ্টা এবং সাবেক কার্নেগী প্রফেসর রিচার্ড ডাফিন প্রিন্সটনকে ন্যাশের প্রবেশের জন্য সুপারিশের একটি চিঠি লিখেছিলেন, "তিনি একটি গাণিতিক প্রতিভা।" ন্যাশ হার্ভার্ড বিশ্ববিদ্যালয়েও গ্রহণযোগ্য ছিলেন। যাইহোক, প্রিন্সটন-এর গণিত বিভাগের চেয়ারম্যান সলোমন লেফেস্চেজ তাকে জন এস কেনেডি ফেলোশিপের প্রস্তাব দিয়েছিলেন, ন্যাশকে প্রমাণ করেছিলেন যে প্রিন্সটন তাকে আরো মূল্যবান বলে মনে করছেন। ব্লুফিল্ডে তার পরিবারের নিকটবর্তী হওয়ার কারণে তিনি প্রিন্সটনকে আরও সদয়ভাবে বিবেচনা করেছিলেন। প্রিন্সটন-এ, তিনি তার ভারসাম্য তত্ত্বের উপর কাজ শুরু করেন, পরে তাকে ন্যাশ সমার্থক বলে পরিচিত করেন। আধুনিক গণিতে তার অবদান অতুলনীয়।
কার্জন হল

কার্জন হল বাংলাদেশের রাজধানী ঢাকাতে অবস্থিত একটি ঐতিহাসিক ভবন, যা পুরাকীর্তি হিসেবে স্বীকৃত। এটি নির্মাণের জন্য অর্থায়ন দেন ভাওয়ালের রাজকুমার ও নির্মাণের উদ্দেশ্য ছিলো ঢাকা কলেজ এর ব্যাবহারের জন্য এবং ১৯২১ সালের আগে ঢাকা বিশ্ববিদ্যালয় প্রতিষ্ঠিত হওয়ার আগ পর্যন্ত এটি ঢাকা কলেজ এর লাইব্রেরি ছিল। বর্তমানে এটি ঢাকা বিশ্ববিদ্যালয়ের বিজ্ঞান ও জীব বিজ্ঞান অণুষদের কিছু শ্রেণিকক্ষ ও পরীক্ষার হল হিসেবে ব্যবহৃত হচ্ছে।
ফেব্রুয়ারি ১৯, ১৯০৪ সালে ভারতের তৎকালীন ভাইসরয় ও গভর্ণর জেনারেল জর্জ নাথানিয়েল কার্জন এর ভিত্তিপ্রস্তর স্থাপন করেন, এবং তার নামানুসারেই ভবনের নামকরণ হয়। বঙ্গভঙ্গ ঘোষিত হওয়ার পর প্রাদেশিক রাজধানী হিসেবে ঢাকাকে গড়ে তোলার জন্য রমনা এলাকার যেসব ইমারতের গুরুত্ব বৃদ্ধি পায় কার্জন হল তার মধ্যে অন্যতম।
দানী লিখেছেন, ‘‘কার্জন হল নির্মিত হয়েছিল টাউন হল হিসেবে’’। কিন্তু শরীফউদ্দীন আহমদ এক প্রবন্ধে দেখিয়েছেন এ ধারণাটি ভুল। এটি নির্মিত হয় ঢাকা কলেজের পাঠাগার হিসেবে এবং নির্মাণের জন্য অর্থ প্রদান করেন ভাওয়াল এর রাজকুমার । ১৯০৪ সালের ঢাকা প্রকাশ লিখেছিল, “ঢাকা কলেজ নিমতলীতে স্থানান্তরিত হইবে। এই কলেজের সংশ্রবে একটি পাঠাগার নির্মাণের জন্য সুযোগ্য প্রিন্সিপাল ডাক্তার রায় মহাশয় যত্নবান ছিলেন। বড়লাট বাহাদুরের আগমন উপলক্ষে ভাওয়ালের রাজকুমারগণ এ অঞ্চলে লর্ড কার্জন বাহাদুরের নাম চিরস্মরণীয় করিবার নিমিত্তে ‘কার্জন হল’ নামে একটি সাধারণ পাঠাগার নির্মাণের জন্য দেড় লক্ষ টাকা দান করিয়াছেন।”
পাঠাগার হিসেবে এই ভবনের নাম ব্রিটিশ ভারতের গভর্নর জেনারেল লর্ড কার্জনের সম্মানে ভাওয়াল এস্টেটের রাজকুমারগণ দেড় লাখ টাকা প্রদান করেন এবং এর নাম কার্জন হল রাখা হয়। একই বছরের ১৯ ফেব্রুয়ারিতে লর্ড কার্জন ঢাকায় এসে এর ভিত্তি-প্রস্তর স্থাপন করেন। এরপরের বছর বঙ্গভঙ্গ চূড়ান্ত হওয়ায় পূর্ববঙ্গ ও আসাম নামক নতুন একটি প্রদেশ গড়ে উঠে যার রাজধানী হয় ঢাকা। ফলে কার্জন হলের গুরুত্ব তৎকালীন সময়ে বেড়ে যায়। ১৯০৮ সালে কার্জন হল নির্মাণ সম্পন্ন হয়।
১৯১১ সালে বঙ্গভঙ্গ রদ হলে, ঢাকা কলেজের ক্লাস নেয়া হতে থাকে কার্জন হলে। পরবর্তী সময়ে ১৯২১ সালে ঢাকা বিশ্ববিদ্যালয় স্থাপিত হলে কার্জন হল অন্তর্ভুক্ত হয় ঢাকা বিশ্ববিদ্যালয়ের বিজ্ঞান বিভাগের জন্য, যা আজও ব্যবহৃত হচ্ছে।
ভাষা আন্দোলনের ইতিহাসের সাথে কার্জন হল জড়িয়ে আছে। ১৯৪৮ সালে এখানেই ঢাকা বিশ্ববিদ্যালয়ের ছাত্ররা পাকিস্তানের গভর্নর জেনারেল মুহাম্মদ আলী জিন্নাহর রাষ্ট্রভাষা হবে উর্দু এতদসংক্রান্ত ঘোষণার প্রতি প্রথম প্রতিবাদ জানিয়েছিল। ১৯৪৮ সালের ২৪ মার্চ কার্জন হলে অনুষ্ঠিত বিশেষ সমাবর্তনে জিন্নাহ পাকিস্তানের রাষ্ট্রভাষা উর্দু হবে বলে ঘোষণা করলে কার্জন হলে উপস্থিত ছাত্ররা তখনই ‘নো-নো’ বলে প্রতিবাদ করে।
১৯০৪ সালে ভারতের ভাইসরয় লর্ড জর্জ নাথানিয়েল কার্জন এই হলের ভিত্তিপ্রস্তর স্থাপন করেন এবং তারই নামানুসারে এ ভবনের নাম হয় কার্জন হল। এ ভবনটিতে সংযোজিত হয়েছে ইউরোপ ও মুগল স্থাপত্য রীতির দৃষ্টিনন্দন সংমিশ্রণ; আংশিকভাবে মুসলিম স্থাপত্যরীতিও অনুসরণ করা হয় এতে। ভবনে র বহির্পৃষ্ঠে কালচে লাল রঙের ইট ব্যবহার করা হয়েছে। আধুনিক স্থাপত্যবিদ্যা এবং মোগল কাঠামোর সমন্বয়ে তৈরি করা হয়েছে এর খিলান ও গম্বুজগুলো।
ভৌগোলিক স্থানাঙ্কে কার্জন হলের অবস্থান ।
রাসায়নিক প্রতীক

প্রতীক হলো কোনো মৌলের ইংরেজি বা ল্যাটিন নামের সংক্ষিপ্ত প্রকাশ। প্রকৃতিতে প্রাপ্ত সব মৌলিক পদার্থের প্রতীক এক বা দুই অক্ষরের, তবে মানুষ সৃষ্ট কিছু মৌলের প্রতীক তিন অক্ষরের। এগুলোকে বলা হয় কৃত্রিম মৌল।
রাসায়নিক প্রতীকগুলি সাধারণত লাতিন বা গ্রিক শব্দ থেকে তৈরি করা হয়। যেমন সীসার জন্য ব্যবহৃত হয় "Pb" (লাতিন ভাষায় নাম plumbum)। পারদের জন্য ব্যবহৃত হয় "Hg" (গ্রিক hydrargyrum). কিছু প্রতীক অন্যভাষা থেকে এসেছে। যেমন টাংস্টেন-এর প্রতীক "W" (জার্মান Wolfram থেকে)।
প্রতীকের বামে বা ডানে উপরে বা নিচে কিছু সংখ্যা যোগ করে অতিরিক্ত তথ্য দেওয়া যায়।
যেমন প্রতীকের উপরে বামে মৌলের ভরসংখ্যা বা নিউক্লিয়ন সংখ্যা দেখানো হয় (যেমন, N)।
প্রতীকের বামে নিচে সংখ্যা দিয়ে পারমাণবিক সংখ্যা বা প্রোটন সংখ্যা বোঝানো হয়। (যেমন Gd) বিভিন্ন বর্ণ যেমন "m" এবং "f" দিয়ে আণবিক আইসোমার বোঝানো যায়। (যেমন 99mTc). 
কোন মৌলিক বা যৌগিক পদার্থের একটি অণুতে কয়টি পরমাণু আছে তা প্রতীকের ডানে নিচে দেখানো হয় (যেমন N বা FeO).
প্রতীক লেখতে কিছু নিয়ম মেনে চলতে হয়।
১.মৌলের ইংরেজি নামের প্রথম অক্ষর দিয়ে প্রতীক লেখতে হয় এবং তা ইংরেজি বর্ণমালার বড় হাতের অক্ষর দিয়ে প্রকাশ করা হয়।
২.দুই বা দুইয়ের অধিক মৌলের ইংরেজি নামের প্রথম অক্ষর একই হয় তবে একটি মৌলকে ইংরেজি নামের প্রথম অক্ষর দিয়ে প্রকাশ করা হয়। অন্যগুলোর ক্ষেত্রে দুই অক্ষরে লেখা হয় নামের প্রথম অক্ষরটি ইংরেজি বর্ণমালার বড় হাতের অক্ষর এবং নামের অন্য একটি অন্য একটি অক্ষর ছোট হাতের অক্ষর দিয়ে লেখা হয়।
৩.কিছু মৌলের প্রতীক তাঁদের ল্যাটিন নাম থেকে নেওয়া হয়ছে।
ধাতু

ধাতু বলতে সেইসব মৌলিক পদার্থকে বোঝায় যারা খুব দ্রুত আয়ন সৃষ্টি করে এবং ধাতব বন্ধন গঠন করে। ধাতু সমূহ শুধু ইলেকট্রন ত্যাগ করে ক্যাটায়ন তৈরি করতে পারে। কেননা সাধারণত ধাতু সমূহের শেষ কক্ষপথে একটি, দুইটি কিংবা তিনটি ইলেকট্রন বিদ্যমান। ধাতু সমূহের পারমাণবিক ব্যাসার্ধ সাধারণত বড় হয় । তাই শেষ কক্ষপথের ইলেকট্রন নিউক্লিয়াস হতে দূরে অবস্থান করে। ফলে এসব ইলেকট্রনের প্রতি নিউক্লিয়াসের আকর্ষন কম হয়। এজন্য ধাতু সমূহ খুব সহজেই এসব ইলেকট্রন ত্যাগ করতে পারে। এভাবে ধাতু সমূহ ধনাত্মক চার্জ যুক্ত আয়ন বা ক্যাটায়ন তৈরি করে। ধাতু সমূহ আয়নিক বন্ধন ও ধাতব বন্ধন গঠন করে।
সংকর ধাতু হল দুই বা ততোধিক উপাদানের মিশ্রণ, যার মূল উপাদান হল ধাতু। বেশিরভাগ বিশুদ্ধ ধাতু নরম, ভঙ্গুর বা ব্যবহারিক কাজের জন্য রাসায়নিকভাবে প্রতিক্রিয়াশীল। সংকর ধাতু গঠনের মুখ্য উদ্দেশ্য হল ধাতুটিকে কম ভঙ্গুর ও শক্ত ও ক্ষয় প্রতিরোধক, বা আরও রঙিন বা ঔজ্জ্বল্য ফুটিয়ে তোলা। বর্তমানে ব্যবহৃত সকল সংকর ধাতুর মধ্যে লোহার সংকরের (ইস্পাত, স্টেইনলেস স্টিল, সংকর ইস্পাত) পরিমাণ ও বাণিজ্যিক মান উভয় দিক থেকেই বেশি।
রসায়নে মৌলিক ধাতু বলতে সেসব ধাতুকে বোঝায় যা সহজে জারিত বা ভাঙ্গা যায় এবং হাইড্রোক্লোরিক এসিডের সাথে বিক্রিয়া ঘটিয়ে ধাতব ক্লোরাইড ও হাইড্রোজেন গঠন করতে পারে। উদাহরণ - লোহা, নিকেল, তামা ও দস্তা।
মূল্যবান ধাতু হল বিরল ধাতব রাসায়নিক উপাদান, যার উচ্চ আর্থিক মূল্য রয়েছে। মূল্যবান ধাতু সমূহের মধ্যে উল্লেখযোগ্য হলো সোনা , রূপা , লিথিয়াম ইত্যাদি। 
ভারী ধাতু হল তুলনামূলকভাবে গাঢ় ধাতু। আরও সুনির্দিষ্ট সংজ্ঞার প্রস্তাব করা হয়েছিল, কিন্তু কোনটাই সার্বজনীনভাবে গৃহীত হয় নি।